Rata şomajului în iunie 2020. Luna precedentă, numărul şomerilor ajunsese la 463.000 de persoane.
În luna iunie 2020, rata şomajului în formă ajustată sezonier a fost de 5,2%. INS anunță că rata șomajului din iunie se află la acelaşi nivel cu cel înregistrat în luna precedentă. Luna precedentă, numărul şomerilor ajunsese la 463.000 de persoane.
Numărul şomerilor (în vârstă de 15-74 ani) estimat pentru luna iunie a anului 2020 a fost de 467 mii persoane, în creştere atât faţă de luna precedentă (463 mii persoane), cât şi faţă de aceeaşi lună a anului anterior (343 mii persoane).Pe sexe, rata şomajului la bărbaţi a depăşit-o cu 0,5 puncte procentuale pe cea a femeilor (valorile respective fiind 5,5% în cazul persoanelor de sex masculin şi 5,0% în cazul celor de sex feminin).Pentru persoanele adulte (25-74 ani), rata şomajului a fost estimată la 4,0% pentru luna iunie 2020 (4,2% în cazul bărbaţilor şi 3,7% în cel al femeilor).Numărul şomerilor în vârstă de 25-74 ani reprezenta 71,1% din numărul total al şomerilor estimat pentru luna iunie 2020.